
Godkjenning av innkalling og saksliste
Godkjent, men varamedlem fikk veldig sein innkalling.

Saksorientering
Menighetsrådssak    / 20026 Vurdering av ikke-godkjente kirkebygg – informasjon til Senja kommunestyre
Saksdok: Brev fra Senja kommune «Kirkebygg i Senja kommune», trykkes, oversikt over utgifter ved kirkebygg, trykkes, vurderinger fra omstillingsgruppen om kirkebygg, trykkes i saken, 

Bakgrunn for saken: 
Saken forutsettes kjent da menighetsrådene behandlet saken om kirkebyggstruktur i perioden februar og mars 2025, og vedtakene om de ikke -godkjente kirkebyggene konkluderte med at kun Flakstadvåg kirke kan utfases. Øvrige bygg ble søkt kommunen om finansiering av vedlikehold med tanke på å søke formell godkjenning hos kirkerådet for de ikke -godkjente bygg Senja kommune vil vedlikeholde framover. I påvente av kommunal behandling har kommunedirektøren bedt om avklaring på følgende forhold ved byggene: 
Bruk-aktivitet-tilstand-kulturhistorisk verdi- framtidig behov. Kommunen forventer at Senja kirkelige fellesråd gjennom dialog med menighetsrådene og på bakgrunn av informasjon om byggene skal kunne gjøre en prioritering mellom byggene. Dersom en ikke kan foreta en prioritering blant byggene bes fellesrådet fremme forslag om andre innsparingstiltak som samlet sett oppnår det fastsatte innsparingsmålet. Fellesrådet har redusert driften med ca. kr. 430.000 og skal ytterligere redusere med ca. kr. 570.000

Vurderinger: 
Menighetsrådene bes utfylle skjema som sier noe om bruk-aktivitet- tilstand- kulturhistorisk verdi og framtidig behov. Sammen med denne informasjonen legges også driftskostnader ved kirkebyggene og stillingsstørrelser for kirketjenere. Det legges inn antall tjenester ved alle ikke-godkjente bygg og beregning av «leiekostnader» dersom alle aktiviteter og tjenester videreføres uten endringer.
Deretter bes menighetsrådene på bakgrunn den gitt informasjon å si noe om hvilke ikke-godkjente kirkebygg som kan fases ut av fra offentlig drift til f.eks. private og hvilke som må beholdes og søkes kommunal finansiering av vedlikehold. 
Omstillingsgruppen har hatt møte og sier i sitt møte 3.mars pkt. 3 følgende: 
«3.	Hvilke bygg av ikke - godkjente kirkebygg MÅ prioriteres
•	Gibostad – arbeidskirke, bygget er egnet til undervisning og aktiviteter
•	Fjordgård – bygget er egnet til undervisning og aktiviteter
•	Gryllefjord – bygget er egnet til undervisning og aktiviteter
•	Reindalen – bygget er egnet for undervisning og aktiviteter
Ikke-godkjente kirkebygg beliggende på gravplasser er vanskelig å selge til andre formål enn kirkelige formål.»
Øvrige ikke- godkjente kirkebygg er følgende: 
Husøy, Lysbotn, Sandbakken, Svanelvmo, Flakstadvåg, Finnsæter, 
Etter behandling i hvert menighetsråd innkalles det til felles menighetsrådsmøte 24.03. kl. 18.00 – 19.30, deretter settes fellesrådsmøte rett i etterkant av felles menighetsrådsmøte. Fellesrådet skal avklare prioriteringer basert på felles gjennomgang av ikke-godkjente kirkebygg. Deretter legges det opp til menighetsmøter i hvert sogn i løpet av april der konklusjoner i menighetsrådene og i fellesrådet drøftes med medlemmene. 
Konklusjoner i menighetsmøter samt referat fra drøftinger med tillitsvalgte og omstillingsgruppen tas med til endelig behandling i fellesrådet 29.april. Det skal gjennomføres økonomimøte med Senja kommune i starten av mai. Frist for å svare Senja kommune på avklaring rundt ikke-godkjente kirkebygg er 1.juni. Evt. prosesser tilknyttet avhending eller salg av bygg, søknad om formell godkjenning av bygg som prioriteres videreført vil iverksettes så snart Senja kommune har behandlet saken og avklart hvilke ikke-godkjente kirkebygg som vil bli vedlikeholdet, mulig tidlig høst 2026. 
Avveiningene ved ikke-godkjente kirkebygg knyttet til bruk-aktivitet-tilstand-kulturhistorisk verdi og framtidig behov er forskjellig fra bygg til bygg. Kjent informasjon er lagt inn i skjema som hjelp til disse vurderingene. For orden skyld kan alle råd se alle bygg. 
Andre sparetiltak er vurdert av omstillingsgruppa og KAU; 
vinterstenging av kirkebygg fra 1.10.- 1.04. der ingen tjenester gjennomføres i aktuelle bygg denne perioden
Vikarstopp ved gudstjenester
Forbruksartikler ved hvert kirkebygg overføres til menighetsrådene
…. 
Vurdering av kirketjenerstillinger er ikke mulig før en ser hvilken byggstruktur som velges.
Vurdering av nedtrekk av administrasjonen: Kau og omstillingsgruppen kan ikke tilråde å ta ned administrasjonen ytterligere. Administrasjonen ble tatt ned med 50% stilling i 2025 og oppgavefordelingen er krevende mht. at det vil kreve opplæring i flere stillinger framover samt at fellesrådet nå er tildelt forprosjektmidler fra kirkebevaringsfondet for alle tre omsøkte kirkebygg. Det vil medføre press både på kirkebyggforvalter og kirkevergen allerede i 2026. 
Vurdering av ikke-lovpålagte oppgaver; salg av blomsterkort, salg av legatavtaler, … Oppgaver som kan trekkes ut? 
Saken legges fram til vurdering uten innstilling da menighetsrådene skal gjøre konkrete prioriteringer basert på framlagt informasjon om byggene og egne erfaringer med de ulike byggene. Menighetsrådene inviteres også til å si noe om å overta utgifter ved brød og vin, alterlys, andre forbruksartikler. Disse kostnadene ligger også i skjema med informasjon. 

Forslag til vedtak

Ingen forslag.

Møtebehandling
Kirkevergen innledet saken med informasjon om brev fra Senja kommune der kommunen ber om flere vurderinger av ikke-godkjente kirkebygg som f.eks. tilstand, kulturhistorisk verdi, aktiviteter i byggene mv. 
I møtet ble oversikt over ikke-godkjente kirkebygg gjennomgått og matrise med flere opplysninger ble gjennomarbeidet. 
Matrisen fra hvert ikke-godkjente bygg settes sammen til felles oversikt for disse byggene og sendes ut med innkalling til møtet 24.03.

Møtebehandling
Flere argumenter for å beholde både Gryllefjord kapell og Flakstadvåg kirke
Avstander til nærmeste godkjente kirkebygg drøftet og for Flakstad kirke er det 6-7 mil til Finnsnes, for Gryllefjord er det 5 km til Torsken kirke
Utgifter ved byggene drøftet. 
Andre sparetiltak drøftet, eks. vinterstenging av kirkebygg og dekning av utgifter ved brød, vin, lys, toalettpapir
Bruk av private bygg drøftet
Leie på kr. 1200 drøftet med tanke på å øke denne, dersom Gryllefjord og Flakstad ikke videreføres med finansiering av vedlikehold fra Senja kommune
Det er viktig at «det offentlige» har bygg å tilby innbyggerne
Gryllefjord hadde tidlig egen kirke, men dagens bygg er opprinnelig en fiskerheim godkjent av biskopen til kirkebygg i 1939.

Vedtak 
Torsken menighetsråd viser til tidligere vedtak om at Flakstad kirke kan utfases og vedtar at kirken legges til vurdering om kommunalt vedlikehold likt med alle øvrige ikke-godkjente kirkebygg.
På bakgrunn av kulturhistorisk verdi, demografi der det er langt mellom Flakstad og øvrige bygder i søndre Torsken, rasfare i Kvenvika, ønske om å ha offentlig kirkebygg i Sønder Torsken må Flakstad kirke videreføres som kirkebygg og Senja kommune bes prioritere å vedlikeholde bygget. 
På bakgrunn av at Gryllefjord er undervisningssted for nordre Torsken, byggets anvendelighet for møter, minnesamvær mv. må Gryllefjord kapell videreføres kom kirkebygg finansiert og vedlikehold av Senja kommune. 
Dersom Flakstad kirke fases ut og ikke vedlikeholdes av Senja kommune vil ca. 40 innbyggere som sokner til denne kirken kjøre 60 – 70 km til nærmeste godkjente kirke på Finnsnes, eller benytte private kirkebygg i Søndre Torsken. Ved utfasing av Gryllefjord kapell må ca. 150 innbyggere som sokner til kapellet kjøre 5 km til nærmeste godkjente kirke i Torsken
Torsken menighetsråd vil overta utgifter ved brød, vin, lys, toalettpapir mv. og dekke dette i sin drift. 
Torsken menighetsråd vil støtte evt. vinterstenging av kirkebygg hvis det blir behov, evt. kan det samles inn penger til de bygg som rammes av vinterstenging.
Enstemmig






Orienteringssaker
Besøk av biskopen 18.03.26, Finnsnes kirke
Middag, møte med biskopen og menighetsrådene i Senja prosti og gudstjeneste. Christel, Brith, Øyvind og Leif Einar deltar på vegne av Torsken menighetsråd.

Ledig kirketjenerstilling holdes vakant
Ledig kirketjenerstilling i de tre kirkene i Torsken sogn videreføres i påvente av avklaring av kirkebyggsturktur, og evt. overtallighet ved endringer.

Felles menighetsrådsmøte 24.03.26
Menighetsrådsmøte 24.03.26 kl. 18.00 Finnsnes kirke. Det kommer innkalling snarlig til dette møte. Det er fellesrådsmøte i etterkant.

Menighetsmøter
Menighetsmøter i anledning byggstruktur må gjennomføres i alle sogn i tiden 24.03.-29.04.

